Ишкол чекхъяьккхинчул тӀаьхьа хьехархо хилира юьхьанцара классийн, болх бира совхозехь тайп-тайпанчу даржашкахь. 1968—1970 шерашкахь эскаран гӀуллакхехь вара. Эскарера шен хьомен эвла юхавирзира. Деша хӀоьттира Нохч-ГӀалгӀайн пачхьалкхан университете филологин факультетан дуьхьала воцучу декъе. Оццу хенахь Нохч-ГӀалгӀайн республикин жайнаш арахецарехь корректор болх бира. Дукха хан ялале редактор хилира, ткъа цул тӀаьхьа дешаран а, берийн а литературин редакцин куьйгалхо. 1985—1990 шерашкахь вара «Заветы Ильича» газетан корреспондент, ткъа тӀаьхьуо — «Орга» журналан поэзин отделан редакцин редактор.